OpenLLM-France/wikimedia huggingface dataset:
# Gazte Koordinadora Sozialista

Gazte Koordinadora Sozialista (GKS) (en euskera, «Coordinadora Juvenil Socialista») és una organització juvenil comunista basca que forma part de l'autodenominat Mugimendu Sozialista.
La primera aparició pública de l'organització va tenir lloc a Gasteiz (Vitòria), el febrer de 2019. Afirmen que el seu objectiu és la «superació de la dominació burgesa i les diferents formes d'opresió». Entre les activitats organitzades per GKS trobem els denominats Gazte Sozialisten Topaguneak (en euskera, «Punts de Trobada de Joves Socialistes»). Actualment, té presència al País Basc, Navarra i el País Basc francès.

## Referències

* ↑ Gedar. «Gazte Koordinadora Sozialista sortu dute, gazte problematikari klase perspektibatik erantzuteko» (en basc). [Consulta: 25 juliol 2022].
* ↑ Ostolaza, Paulo. «GKSk mugimendu sozialistaren aurkako kriminalizazioa salatu du» (en basc). [Consulta: 25 juliol 2022].

## Vegeu més

* Moviment Socialista d'Euskal Herria
* Horitzó Socialista
* Purna
* Trobada pel Procés Socialista (EPS)
* Joventut Comunista (UJCE)
# Gazrikean

Els Gazrikean foren una família de nakharark (nobles) d'Armènia que tenien el seu feu hereditari al Gazrikeanq, a la província de Vaspurakan.

## Referències

* ↑ «Armenian Nobility - The Institutions and Structure of The Armenian Nobility - The List of Armenian Noble Families - Princely Families of Ancient Great Armenia | Princely Families Ancient Armenia». [Consulta: 14 abril 2021].
* ↑ «Armenian nobility | Project Gutenberg Self-Publishing - eBooks | Read eBooks online». [Consulta: 14 abril 2021].
# Fréteval

* Per a altres significats, vegeu «Fréteval (Loir i Cher)».
Fréteval fou una senyoria feudal del Comtat de Vendôme, centrada al castell de Fréteval.

## Llista de senyors

* Niveló I († c. 1059) senyor de Fréteval i de Meslay en feu del comte de Blois del que fou senescal vers 1030. Fréteval fou conquerida vers 1042 pel comte d'Anjou Jofre II Martell i el fill de Niveló, Payen de Fréteval, va morir el 1044 quan intentava reconquerir-lo. Niveló es va fer monjo al final de la seva vida.
* Fuquer († 1087) fill, senyor de Fréteval i de Meslay, fidel de Bucard III de Vendôme vers 1084
* Niveló II († 1122) fill, senyor de Fréteval i de Meslay. Va anar a Terra Santa el 1100 i va deixar la guàrdia de Fréteval al seu cosí Salomó de Lavardin (1100-1108), retornant el 1114.
* Ursió I (1093-1143), fill, va governar des del 1108 al 1114, i des de 1122 al 1143. El 1132 va ajudar a Sulpici d'Amboise que era atacat al seu castell pel comte d'Anjou. El 1136 va fer presoner al vescomte Jofré IV de Châteaudun.
* Niveló III († 1145) fill, mort sense fills
* Hamelí († v 1160) germà. Primera batalla de Fréteval el 1154 quan va atacar a Enric Plantagenet comte d'Anjou i va fer presoner a son germà Jofré o Geoffroi Plantagenet; el 1158 pel tractat de París els castells d'Amboise i Fréteval van passar a Enric Plantagenet ara rei d'Anglaterra. Hameli va abandonar les seves terres i va anar amb el comte de Blois.
* Ursió II († 1187) fill, va recuperar Fréteval el 1186
* Niveló IV († 1214), fill, fidel d'Enric II Plantagenet i de Ricard Cor de Lleó. Va adquirir la senyoria de Faye-la-Vineuse per herència materna. Fou sota el seu govern qu es va lliurar la segona batalla de Fréteval en què Ricard Cor de Lleó va derrotar a Felip August de França (en realitat la batalla es va lliurar a Beaufeux prop de Pezou). Va deixar la senyoria de Meslay al seu fill cadet Jofré i un altre fill, Hug, fou veguer de Chartres.
* Ursió III (1214-1240), fill, senyor de Fréteval i de Faye-la-Vineuse. Va dotar a la seva filla Grècia, casada amb Aimerí de Coué, amb la senyoria de Faye-la-Vineuse
* Niveló V (1240-1264), fill, sota regència de la seva mare Matilde. Mort sense fills, la senyoria es va repartir entre les seves germanes Margarita (que hereta el castell de Fréteval que va aportar al seu marit Emerí d'Argenton) i Alícia (casada en primers noces amb Guillem de Beaucay i en segones amb el senyor de Montsoreau).
Margarita i Emerí d'Argenton van tenir dos fills, Emerí II i Jofré. El fill d'Emerí II, Guiu d'Argenton, va vendre el castell de Fréteval a Hug II de Châtillon comte de Blois el 1293 i el títol de senyor de Fréteval va aquedar associat al comtat de Blois durant quasi dos segles.

## Referències

* ↑ Senyoria de Freteval
# Gabrielsonita

La gabrielsonita és un mineral de la classe dels fosfats, que pertany al grup de l'adelita-descloizita. Rep el nom en honor del mineralogista suec Olof Erik Gabrielson (Örebro, 10 de desembre de 1912 - 28 de gener de 1980) qui va estar a la Universitat d'Estocolm i més tard al Museu de Història Natural de Suècia.

## Característiques

La gabrielsonita és un arsenat de fórmula química PbFe(AsO₄)(OH). Va ser aprovada com a espècie vàlida per l'Associació Mineralògica Internacional l'any 1966. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la gabrielsonita pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, penikisita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a Långban, al municipi de Filipstad (Värmland, Suècia), on sol trobar-se associada a altres minerals com la nadorita, la finnemanita, la calcita, la barita i altres minerals del grup de la romeïta. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Gabrielsonite» (en anglès). Mindat. [Consulta: 19 maig 2019].
# Gabríela Friðriksdóttir

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Gabríela Friðriksdóttir (Reykjavík, 1971) és una escultora islandesa. Va estudiar a Islàndia, i va completar els seus estudis a la República Txeca i a Itàlia. A més de per les seves obres artístiques, Gabriela és coneguda per la seva cooperació amb Björk, amb qui hi ha col·laborat des de 2002. Va començar amb el disseny de la caixa Family Tree de Björk, i posteriorment en el vídeo musical de 2005 per a la cançó "Where Is The Line" de l'àlbum Medúlla. El treball multimèdia combinat d'ambdues artistes es va presentar en la Biennal de Venècia de 2005. El seu treball ha estat associat amb l'art neogòtic.

## Referències

* ↑ Gavin, Francesca.
# Gabukai

Gabukai - Габукай (rus) - és un aül, un poble, de la República d'Adiguèsia, a Rússia. Es troba a la vora esquerra del riu Pxix, prop de la riba meridional de l'embassament de Krasnodar, a 15 km al nord-est de Ponejukai i a 56 km al nord-oest de Maikop, la capital de la república.
Pertanyen a aquest municipi els pobles de Petrov, Txabanov i Xevtxenko.
# Monesis

Els monesis (en llatí: Monesii, Osii o Onesii) van ser un poble aquità esmentat per Plini el Vell que els situa al Saltus Pyrenaeus. El seu nom s'hauria conservat en el de la vila de Monenh, entre Pau i Navarrencs, al departament dels Pirineus Atlàntics.

## Referències

* ↑ Plini el Vell. Naturalis Historia, IV, 19
* ↑ Verneilh-Puiraseau, M. Histoire de France, ou l'Aquitaine depuis les Gaulois jusqu'à la fin du règne de Louis XVI (en francès), 1843, p. 433.
# Moab (desambiguació)

«Moab» té aquests significats:
* Regne de Moab: nom històric per a un antic regne situat en l'actual Jordània
* Moab, a la Bíblia, primer fill de Lot i patriarca del regne de Moab
* Rabbath-Moab, ciutat del regne de Moab
* Moab (Utah), ciutat dels Estats Units
* GBU-43/B Massive Ordnance Air Blast bomb o Mother Of All Bombs (MOAB)
* Moab Cluster Suite, un paquet de gestió de càrrega de treball de clúster
# Mildred Adams Fenton

Mildred Adams Fenton (West Branch (Iowa), 14 de novembre de 1899 – 7 de desembre de 1995). Fou una paleontòloga i geòloga a la Universitat d'Iowa. Va realitzar dotzenes de llibres científics com coautor amb el seu marit, Carroll Lane Fenton, incloent Records of Evolution (1924), Land We Live On (1944), i Worlds in the Sky (1963).

## Primers anys i educació

Mildred Adams va néixer a West Branch (Iowa). Es va graduar a la Universitat de Iowa, on va conèixer al que seria el seu marit Carroll Lane Fenton mentre tots dos eren estudiants. Van contreure matrimoni l'any 1921. Carroll va morir 'any 1969.

## Referències

* ↑ «Papers of Carroll Lane Fenton and Mildred Adams Fenton, 1963-1966. University of Iowa Libraries Collection Guides». University of Iowa, 01-05-2000. [Consulta: 5 abril 2016].
* ↑ Es poden consultar els tàxons descrits per aquest autor a International Plant Names Index (anglès)
* Tots els gèneres i espècies descrits per aquest autor a IPNI.
# Galatina

Galatina és un municipi italià, situat a la regió de la Pulla i a la província de Lecce. El novembre de 2022 tenia 25.750 habitants.
És d'origen molt antic i la població ha mantingut durant molt de temps el dialecte grec.

## Fills il·lustres

* Giuseppe Lillo (1814-1863) compositor dramàtic.

## Referències

* 1 2 «Galatina». A: Enciclopedia Treccani (en italià). Roma: Treccani [Consulta: 4 febrer 2023].
* ↑ «Galatina». Gran Enciclopèdia Catalana. Grup Enciclopèdia. [Consulta: 4 febrer 2023].
* ↑ «Galatina» (en italià). [Consulta: 4 febrer 2023].
* ↑ Esposito, Francesco. «Lillo, Giuseppe». A: Dizionario Biografico degli Italiani (en italià). 65, 2005.
# Galató

Galató (en llatí Galaton, en grec antic Γαλάτων) fou un pintor grec del qual destaca una pintura d'Homer vomitant, amb altres poetes al voltant que recullen el que llença. Aquesta pintura la menciona Claudi Elià i també uns escolis a Llucià de Samòsata on se l'anomena Gelato. Va viure segurament en temps de Ptolemeu IV Filopàtor al segle III aC i la seva pintura tenia sens dubte la intenció de ridiculitzar els poetes èpics alexandrins.

## Referències

* ↑ Galaton a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 203
# Mohamed Yattara

Mohamed Yattara (Kamsar, 28 de juliol de 1993) és un exfutbolista guineà de la dècada de 2010.
Fou internacional amb la selecció de futbol de Guinea.
Pel que fa a clubs, destacà a Olympique de Lió, Standard de Lieja i AJ Auxerre.

## Referències

* ↑ «2015 Nations Cup: Constant included in Guinea squad». BBC Sport, 31-12-2014. [Consulta: 29 abril 2015].
* ↑ «Ivory Coast 1-1 Guinea». BBC [Consulta: 24 gener 2015].
* ↑ Oluwashina Okeleji. «Lyon's Mohamed Yattara predicts a bright future for Guinea». BBC Sport, 28-04-2015. [Consulta: 29 abril 2015].
* ↑ Mohamed Yattara a National-Football-Teams.com (anglès)
* ↑ Mohamed Yattara, Fitxa a Soccerway. Consultat 23 gener 2017.
* ↑ «Guinean Mohamed Yattara signs new contract with Lyon». BBC Sport, 08-07-2014. [Consulta: 8 juliol 2014].
# Mohamed Sissoko

Mohamed Lamine Sissoko Gillan (22 de gener de 1985 a Mont-Saint-Aignan, França) és un futbolista franco-malià que juga de centrecampista defensiu. Actualment és jugador del Shanghai Shenhua xinès.
Tot i que va néixer a França, Sissoko escollí jugar amb la selecció de Mali. Ha jugat a importants clubs de les grans lligues europees, a l'AJ Auxerre a França, al València CF a Espanya, al Liverpool FC a Anglaterra i a la Juventus FC a Itàlia.

## Palmarès
### València

* 2003–04 Lliga espanyola
* 2003–04 Copa de la UEFA
* 2004 Supercopa d'Europa de futbol

### Liverpool

* 2005 Supercopa d'Europa de futbol
* 2005–06 FA Cup
* 2006 FA Community Shield

## Enllaços externs

* Dades estadístiques sobre Mohamed Sissoko a soccerbase.com
* liverpoolfc.tv
* BBC Sport Arxivat 2007-10-15 a Wayback Machine.
* LFChistory.net
# GSC

El Guide Star Catalog (GSC, inicials en anglès de Catàleg Guia Estel·lar) també conegut com a Hubble Space Telescope, Guide Catalog (HSTGC). És un catàleg estel·lar construït per donar suport al Telescopi Espacial Hubble cercant com a objectiu les estrelles fora de l'eix. Aquest catàleg conté aproximadament 20.000.000 d'estels amb magnituds aparents de 6 a 15.
Fins on l'abast és possible, les estrelles binàries i els objectes que no són estrelles han estat exclosos o assenyalats com que no compleixen les exigències dels sensors de guia fina.
Quan s'esmenta una entrada del catàleg, normalment heu d'escriure GSC FFFFF-NNNNN, o també GSCfffff0nnnnn (fffff0nnnnn). La seqüència F es refereix al codi de la regió del cel segons el Hubble.
Actualment es pot trobar la versió segona més llarga, coneguda com a Guide Star Catalog II (Catàleg Guia Estel·lar II).

## Referències

* ↑ Egret, D.; McLean, B. J.; Russell, J. L.; Turon, C.; and others «The TYCHO Input Catalogue - Cross-matching the Guide Star Catalog with the HIPPARCOS INCA Data Base». Astronomy and Astrophysics, 258, 1, 01-05-1992, pàg. 217–222. Bibcode: 1992A&A...258..217E.
* ↑ Lasker; Sturch, Conrad R.; McLean, Brian J.; Russell, Jane L.; Jenkner, Helmut; Shara, Michael M. «The Guide Star Catalog. I - Astronomical foundations and image processing». Astrophysical Journal, 99, 01-06-1990, pàg. 2019–2058, 2173–2178. Bibcode: 1990AJ.....99.2019L. DOI: 10.1086/115483.
* ↑ «Dictionary of Nomenclature of Celestial Objects: Result of query: info cati GSC$». Centre de Données astronomiques de Strasbourg. [Consulta: 12 setembre 2009].

## Vegeu també

* Telescopi Espacial Hubble
* Catàleg astronòmic
* Càmera planetària i de gran angular 2

## Enllaços externs

* Els catàlegs GSC I and GSC II (anglès)
* GSC II (anglès)
# Unai Bustinza Martínez

Unai Bustinza Martínez (Bilbao, 2 de febrer de 1992) és un futbolista professional basc que juga com a defensa a la Sociedad Deportiva Amorebieta.
El 2014 l'entrenador Ernesto Valverde va decidir incorporar-lo a la plantilla del primer equip de l'Athletic Club.

## Carrera de club

Bustinza va ingressar al planter de l'Athletic Club el 2002, a deu anys. Va debutar com a sènior amb el CD Basconia la temporada 2010–11 a la tercera divisió.
El maig de 2011, Bustinza fou promocionat al Bilbao Athletic a la segona divisió B. Hi va jugar amb regularitat durant les següents campanyes, i la 2012–13 fins i tot va marcar cinc gols.
El 15 de juliol de 2014, Bustinza fou promocionat al primer equip a La Liga. Va debutar en la competició el 25 d'agost, entrant com a suplent els darrers minuts en una victòria per 1–0 a fora contra la UD Almería.
Bustinza va jugar com a titular per primer cop amb l'Athletic el 2 de maig de 2015, en un empat 0–0 contra l'Atlètic de Madrid, i fou expulsat al minut 93 per doble targeta groga. Posteriorment el mateix mes, jugaria els 90 minuts a la final de la Copa del Rei de futbol 2014-15 contra el FC Barcelona, que els bascos perderen per 1–3.
El 22 de juliol de 2015, Bustinza fou cedit al CD Leganés de la segona divisió, per jugar-hi la temporada 2015–16. Després d'aconseguir l'ascens a la primera divisió, va signar un contracte permanent per tres anys amb el club, el 18 de juliol de l'any següent, després de rescindir la seva vinculació amb l'Athletic.

## Referències

* ↑ «Valverde cuenta con los canteranos Bustinza y Aketxe» (en castellà). El Mundo Deportivo, 22-08-2014. [Consulta: 28 setembre 2014].
* ↑ Bustinza tendrá dorsal en el primer equipo del Athletic; Diari AS, 15 juliol 2014 (castellà)
* ↑ Etxeita da aire al Athletic (Etxeita gives air to Athletic); Marca, 25 octubre 2014 (castellà)
* ↑ El Atlético llega tarde (Atlético arrives late); Marca, 2 maig 2015 (castellà)
* ↑ Messi es el Rey León (Messi is the Lion King); Marca, 30 maig 2015 (castellà)
* ↑ Bustinza, cedido al Leganés (Bustinza, loaned to Leganés); Athletic Club, 22 juliol 2015 (castellà)
* ↑ Bustinza vuelve al Leganés y firma hasta 2019 (Bustinza returns to Leganés and signs until 2019) Arxivat 2017-10-24 a Wayback Machine.; CD Leganés, 18 juliol 2016 (castellà)

## Enllaços externs

* Fitxa de Unai Bustinza Martínez a transfermarkt.es (castellà)
# Unadilla (Nebraska)

Unadilla és una població dels Estats Units a l'estat de Nebraska. Segons el cens del 2000 tenia 342 habitants.

## Demografia

Segons el cens del 2000, Unadilla tenia 342 habitants, 139 habitatges, i 97 famílies. La densitat de població era de 455,3 habitants per km².
Dels 139 habitatges en un 32,4% hi vivien nens de menys de 18 anys, en un 64,7% hi vivien parelles casades, en un 1,4% dones solteres, i en un 30,2% no eren unitats familiars. En el 27,3% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,3% tenia menys de 18 anys, un 6,1% entre 18 i 24, un 27,2% entre 25 i 44, un 24% de 45 a 60 i un 18,4% 65 anys o més.
L'edat mediana era de 41 anys. Per cada 100 dones de 18 o més anys hi havia 103,9 homes.
La renda mediana per habitatge era de 40.625 $ i la renda mediana per família de 51.875 $. Els homes tenien una renda mediana de 35.446 $ mentre que les dones 27.188 $. La renda per capita de la població era de 18.049 $. Aproximadament el 8,1% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Unadilla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Unadilla». American Fact Finder. Oficina del Cens dels Estats Units, 12-01-2010.
# Universitat Tufts

La Universitat Tufts (en anglès: Tufts University) és una universitat privada situada a Somerville/Medford, prop de Boston, Massachusetts (Estats Units).

## Facultats i escoles

La universitat està organitzada en deu facultats i escoles, de les quals sis escoles són exclusivament de postgrau, una facultat és exclusivament de pregrau i la resta ofereixen programes punt de pregrau com de postgrau

### Pregrau i postgrau

* Escola d'Arts i Ciències (School of Arts and Sciences)
* Escola d'Enginyeria (School of Engineering)
* Facultat de Ciutadania i Servei Públic Jonathan M. Tisch (Jonathan M. Tisch College of Citizenship and Public Service)

### Solament pregrau

* Facultat d'Estudis Especials (College of Special Studies)

### Solament postgrau

* Escola de Dret i Diplomàcia Fletcher (Fletcher School of Law and Diplomacy)
* Escola de Medicina (School of Medicine)
* Escola de Medicina Dental (School of Dental Medicine)
* Escola de Medicina Veterinària Cummings (Cummings School of Veterinary Medicine)
* Escola de Postgrau en Ciències Biomèdiques Sackler (Sackler School of Graduate Biomedical Sciences)
* Escola de Ciència i Política Nutricional Gerald J. i Dorothy R. Friedman (Gerald J. and Dorothy R. Friedman School of Nutrition Science and Policy)

## Història

Va ser fundat com Tufts College en 1852 per l'Església Universalista d'Amèrica, després d'una donació de terreny de Charles Tufts per al campus en Walnut Hill. En 1954 va canviar de denominació a l'actual d'Universitat Tufts com a forma de ressaltar la seva enorme expansió.

## Campus

Té tres campus. El principal se situa en Somerville/Medford, a 8 km de Boston. Al barri de Chinatown de Boston se situa un altre, que acull les escoles de Medicina, de Medicina Dental, de Ciències Biomèdiques Sackler i de Ciència i Política Nutricional Gerald J. i Dorothy R. Friedman. El tercer es troba en Grafton i alberga l'escola de Medicina Veterinària Cummings. Finalment, en Talloires (França) manté el campus dels seus cursos d'estiu.

## Esports

Els esportistes de Tufts, coneguts com a "Jumbos" per la mascota de la universitat, l'elefant Jumbo, competeixen en la New England Small College Athletic Conference de la Divisió III de la NCAA.

## Antics alumnes destacats

* Eugene Fama, economista, guanyador del Premi Nobel d'Economia en 2013.
* Pierre Omidyar, creador de eBay.
* Norbert Wiener, matemàtic, fundador de la cibernètica.

## Referències

* ↑ «Bylaws of the Trustees of Tufts College, Article VI, sec. 6.1». Arxivat de l'original el 2009-01-14. [Consulta: 9 desembre 2017].
* ↑ Concise Encyclopedia of Tufts History "Tufts University, 1852"

## Enllaços externs

* Lloc oficial de la Universitat Tufts
# Muggsy Bogues

Tyrone Curtis "Muggsy" Bogues (Baltimore, Maryland, 9 de gener de 1965) és un exjugador de bàsquet nord-americà que va disputar 14 temporades en l'NBA. Amb 1,60 metres d'altura, jugava en la posició de base i és el jugador més baix de tota la història de la NBA.
Va jugar a quatre equips diferents en l'NBA, però generalment se li recorda per la seva etapa amb els Charlotte Hornets, equip de què és ambaixador des 2014. Va ser entrenador de l'ara desapareguda franquícia de la WNBA, Charlotte Sting.

## Carrera esportiva
### Institut i universitat

Bogues va jugar a l'institut Dunbar de la ciutat de Baltimore, on va ser company d'equip d'altres futurs jugadors NBA com David Wingate (promoció anterior a la seva), Reggie Williams i Reggie Lewis (tots dos del seu mateix any). Després va jugar durant quatre anys a la Wake Forest University de Carolina del Nord, promitjant 11,3 punts, 8,4 assistències i 3,1 robatoris per partit en el seu tercer any. Durant el següent any, els seus números van millorar fins 14,8 punts, 9,5 assistències i 3,9 robatoris per partit. També va aconseguir capturar 3,8 rebots per partit, alguna cosa meritori tenint en compte que aquesta és una estadística normalment dominada per jugadors molt més alts.

### NBA

Bogues va ser triat en la dotzena posició del draft de 1987 pels Washington Bullets, i va formar part d'una generació de molt talent a la qual van pertànyer jugadors de la talla de David Robinson, Reggie Miller, Scottie Pippen o Kevin Johnson. En la seva primera temporada a l'NBA, Bogues va ser company d'equip del sudanès Manute Bol (2,31 m), aleshores el jugador més alt de la història de la NBA (posteriorment seria igualat per Gheorghe Muresan). Junts van ser protagonistes de portades de revistes.

## Referències

* ↑ «About Muggsy Bogues» (en anglès). lloc web de l'esportista. [Consulta: 11 gener 2022].
* 1 2 «Muggsy Bogues College Stats» (en anglès). [Consulta: 11 gener 2022].
* ↑ «1987 NBA Draft» (en anglès). [Consulta: 11 gener 2022].
# Utro

Utro - Утро (rus) és un possiólok del krai de Krasnodar, a Rússia. Es troba a la vora dreta del Sossika, afluent del Ieia, davant de Burdatski. És a 18 km al sud-est de Leningràdskaia i a 137 km al nord-est de Krasnodar.
Pertany al possiólok de Bitxevi.